Kvarøy Fiskeoppdrett

Kvarøy Fiskeoppdrett A/S driver med oppdrett av atlantisk laks, med bærekraft, dyrevelferd og miljø i fokus.  

Selskapet er etablert på Indre Kvarøy i Lurøy kommune, Nordland.

Beskrivelse 
Selskapet ble stiftet av Alf Olsen og hans sønn Geir Olsen i 1976.   

I dag drives selskapet i trespann av neste generasjon, med Alf-Gøran Knutsen som daglig leder, Gjermund Olsen som prosjektleder, og Håvard Olsen som produksjonsleder.  

Aksjonærer i Kvarøy Fiskeoppdrett AS er Bakkavika Holding A/S, Pionér Holding A/S, Håvard Holding A/S, og Kvarøy Holding A/S.   

Kvarøy Fiskeoppdrett har en årlig produksjon på rundt 7.5 tusen tonn sløyd laks i året.   

Selskapet har 28 ansatte i selskapet, 52 til sammen i konsern, og en omsetning på ca.550 millioner kroner (2020)  

Selskapet er en av de store leverandørene av atlantisk laks til USA, og selger sin laks der gjennom merkevaren Kvarøy Arctic™.

Miljøløsninger 
Kvarøy fiskeoppdrett AS er pionérer innen bærekraftig oppdrett i Norge. Med høyt fokus på dyrevelferd og miljø utviklet de seg allerede i 2012 fra konvensjonelt oppdrett, til å gå mot den bærekraftige profilen de har i dag.

Tiltak i produksjon 

 De bruker ikke kobberimpregnerte nøter. I stedet bruker de undervanns- renseroboter til å vaske nøtene med.  
 Fisken har bedre plass i merdene, enn hva som er påkrevd av norske myndigheter i dag.  
 Ingen medikamentell behandling mot lus. Behandling foregår ved en kombinasjon av spyling med ferskvann, luselaser, rensefisk, luseskjørt og styrt dypvannsforing.  
 Laksen får et skreddersydd for, tilsatt langlenkede Omega- 3- kjeder som skal være bedre for fiskehelsen. Foret er renset for miljøgifter. Det er laget på store deler mikroalger, for å få ned andelen av fiskemel i foret, og har  en fisk inn- fisk ut- ratio på 0,5. Den tilsatte Omega -3, gjør at fisken har et høyere innhold av omega- 3 enn konvensjonell oppdrettslaks.. Det blir ikke tilsatt kunstige fargestoffer i foret.  
 I 2021 overtok selskapet sin første hybrid- arbeidsbåt; MS Mjølner. I tillegg har de installert batteripakker og landstrøm på fôrflåtene sine for å få redusere klimaavtrykket.
 Dedikert til ulike strenge sertifiseringer innen matproduksjon og lakseoppdrett.(Se eget punkt om sertifiseringer)

Tiltak i miljø og samfunn 

 Tiltak mot marin forsøpling; blant annet ansatte strandryddere, og samarbeid med In The Same Boat og Rent Hav Helgeland.
 Utviklet egne sporbare tau  i samarbeid med Løvold AS. Plasten resirkuleres og brukes i blant annet stoler og verktøy for frisørbransjen.
 Dedikerte til ulike strenge sertifiseringer innen matproduksjon og lakseoppdrett. (Se eget punkt om sertifiseringer)

Teknologiløsninger 
Kvarøy Fiskeoppdrett har prøvd ut, og tatt i bruk ulike løsninger for å sørge for optimalisering av drift innenfor bærekraftige rammer.

 Fôrsentral ble etablert i 2017. Gjennom undervanskamera observeres laksens behov, og man kan drive fjernstyring av fôring i tett samarbeid med driftsoperatørene i anlegget.  
 Aquabyte lusetelling 2019. Avansert bildeanalyse av laks, for vektdata og lusetelling uten å fysisk måtte håndtere laksen.  
 Stingray luselaser ble tatt i bruk 2020. Digital lusekontroll hvor lusa "skytes" effektivt og miljøvennlig med laser, uten å skade laksen.  
 Blockchainprosjekt med Atea og IBM 2020   
 Dedikert til ulike strenge sertifiseringer innen matproduksjon og lakseoppdrett.(Se eget punkt om sertifiseringer)

Sertifiseringer 

 Global G.A.P.
 ASC
 BAP
 Fair Trade USA  
 Whole Foods Market Quality Standard

Datterselskaper
Kvarøy Smolt A/S
Kvarøy Salmon U.S.A inc.
Kvarøy Salmon A/S
Kvarøy Oppdrettsservice A/S
Kvarøy Sjøhus A/S

Referanser

Eksterne lenker 
 https://kvaroyfiskeoppdrett.no/ 
https://www.kvaroyarctic.com/salmon
https://www.youtube.com/results?search_query=kvar%C3%B8y+fiskeoppdrett

Fiskeoppdrett
Næringsliv i Lurøy
Selskaper etablert i 1976
Norske sjømatselskaper